1. siječnja u Domovinskom ratu

**Domovinski rat po nadnevcima**: 1. siječnja u Domovinskom ratu.

## 1991.

* Mi smo za poštovanje sadašnjih republičkih granica, za poštovanje demokratski izražene volje naroda u tim republikama i za međusobni dogovor, rekao predsjednik Republike Hrvatske dr. Franjo Tuđman u intervjuu Hrvatskoj televiziji.
* Ustavni sud Republike Hrvatske izdao priopćenje da je na sjednici od 31. prosinca 1990. godine donio jednoglasno rješenje kojim "Srpska autonomna oblast Krajina" pravno ne postoji.

## 1992.

* Novogodišnji poziv Pape s Trga Svetog Petra u Vatikanu svijetu da Hrvatsku ne ostavi samu.
* Na samu Novu godinu zračna opasnost u 26 hrvatskih gradova.
* Dvije bombe i dvije rakete "novogodišnja čestitka Daruvarčanima od jugosrpskog zrakoplovstva.
* Lovas, selo u vukovarskoj općini pred četničkim prijetnjama napustilo pedesetak mještana.
* Funkciju glavnog tajnika UN od danas preuzeo Boutros Boutros Ghali, egipatski diplomat.
* Portugal, kao predsjedavajući EZ-a, istražio da se održavanje Mirovne konferencije o Jugoslaviji preseli iz Haaga u Bruxelles.
* Dolazak "plavih kaciga" u Hrvatsku bliži nego ikad, nakon sastanka Tuđman-Vance u Zagrebu.
* Milošević i Kadijević potpisali Vanceov plan rasporeda mirovnih snaga UN u Hrvatskoj, javlja iz Beograda Reuter.
* SAD traže od svih strana u Jugoslaviji da poštuju svoje obveze prekida vatre i započnu "istinski dijalog" za političko rješenje krize.
* Američki kongresmen Jim Moody, u pratnji ratnog zločinca Željka Ražnatovića Arkana, obavio smotru četničkih terorističkih jedinica u Erdutu na okupiranom dijelu Hrvatske.
* Pripadnici kninskog korpusa jugovojske traže za hrvatske civile na okupiranim područjima svoje vojnike i četnike.
* Član Europskog parlamenta i predsjednik Transnacionalne radikalne stranke Marco Pannella, u znak podrške hrvatskom narodu, posjetio prvu crtu bojišnice kod Osijeka.

## 1993.

* Nadamo se da će međunarodni sud pravde kazniti sve one koji su učinili ovaj zločin, izjavio glavni tajnik UN Boutros Ghali, nakon šestosatnog boravka u Sarajevu na Staru godinu.

## 1994.

* "Britanci neće odustati od cjelovita očevida u Križančevu selu kraj Viteza, gdje su Muslimani masakrirali hrvatsko pučanstvo", izjavio Fred Perry, glasnogovornik Glavnog zapovjedništva britanskog UNPROFOR-a.
* Smatram da Srbi u Hrvatskoj trebaju dobiti realnu autonomiju, a, kakva će biti ta realna autonomija, kako će se ona zvati, stvar je dogovora dviju strana, rekao osobni izaslanik predsjednika Jeljcina za pitanja bivše Jugoslavije Vitalij Čurkin u intervjuu "Večernjem listu".
* Vlada tzv. SR Jugoslavije odobrila novi državni grb, kojeg čini dvoglavi orao \* simbol savezništva Srbije i Crne Gore \* koji zamjenjuje dosadašnji s petokrakom i šest plamenova.

## 1996.

* Prva vozila IFOR-a prešla preko pontonskog mosta između Županje i Orašja u Bosnu.
* Ponovno uspostavljene telefonske veze između BiH i "SRJ" nakon tri i pol godine prekida. Veze između BiH i vanjskog svijeta prekinuli bosanski Srbi u ljeto 1992.

## Izvori

* Hrvatski informativni centar *Hrvatski spomenar: 1. siječnja - 10. siječnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.